《宿窦店》
清代·崔述

征马长嘶出凤城，少年作客为浮名。已无东阁留人住，惟见西山送我行。

经济有怀还入梦，乡园多难独关情。月斜门外频催起，愁听晨鸡四五声。

作者简介：（1740—1816）清直隶大名人，字武承，号东壁。乾隆二十七年举人。嘉庆间曾任福建罗源、上杭等县知县。学术以辨伪、考信为主。有《补上古考信录》、《唐虞考信录》、《三代考信录》、《丰镐考信录》、《洙泗考信录》、《无闻集》等。